મારા નેચર પર પ્રભુ તમારી સીગ્નેચર થઈ જાય તો મારૃં ફયુચર સુધરી જાય એવાં ભાવ સાથે પૂ.ગુરુદેવે આજની ધર્મસભાનો પ્રારંભ કરાવ્યો હતો. ધર્મ સાથે સાયન્સના જોડાણને સમજાવતાં પૂ.ગુરુદેવે સમજાવ્યું હતું કે,સાચા ભાવિકના દિવસની શરૂઆત પ્રાર્થનાથી થવી જોઈએ. પ્રાર્થના, બોડીની એનર્જીને બેલેન્સ કરવાનું કામ કરે છે જેના દ્યરનો દિવસ પ્રાર્થનાથી શરૂ થાય તે ઘરમાં મેડિકલનું બિલ ઘટતું જાય છે. આપણાં ઘરમાં પ્રાર્થના જયારથી ઘટી છે ત્યારથી પ્રોબ્લેમ્સ વધતાં જાય છે. ભાવિકનો બીજો સંકલ્પ હોવો જોઈએ પ્રભુ અથવા સંતદર્શન. સવારે જયાં સુધી પ્રભુ અથવા ગુરુભગવંતોના દર્શન ન થાય ત્યાં સુધી પાણી ન પીવાનો સંકલ્પ કરાવતાં પૂ.ગુરુદેવે જણાવ્યું હતું કે સવારમાં સંતદર્શન કરવાથી વિકારોનું શમન થાય છે.દર્શન થાય ત્યાં નયન શાંત થઈ જાય અને પ્રભુના સીગ્નેચર થઈ જાય છે. ત્રીજો સંકલ્પ કરાવ્યો હતો સત્સંગનો જીવનમાં સત્સંગનું અનેરું મહત્વ છે.જીવને પરમાત્માની વાણીથી ભાવિત કરવાની શ્રેષ્ઠ ચાવી સત્સંગ છે.